APSTIPRINU

Latvijas Kultūras akadēmijas

rektors Dāvis Sīmanis

Drošs elektroniskais paraksts un laika zīmogs

**Latvijas Kultūras akadēmijas Latvijas Kultūras koledžas**

**PROFESIONĀLĀS KVALIFIKĀCIJAS EKSĀMENA NOLIKUMS**

Iekšējais normatīvais akts Nr. 1.0-7/4

Izdots saskaņā ar

Latvijas Kultūras akadēmijas Satversmes 53.4 punktu

*Izdots, ievērojot Augstskolu likuma 5.panta otro daļu, 56. panta 2.daļu un 59. panta 1.daļas 1.punktu Ministru kabineta 2023. gada 13. jūnija noteikumu Nr. 305 ‘’Noteikumi par valsts profesionālās augstākās izglītības standartu’’ 12.3., 63.1. un 64. punktu.*

1. **Vispārējie noteikumi**
   1. Profesionālās kvalifikācijas eksāmens LKA Latvijas Kultūras koledžā (turpmāk Koledža) ir valsts pārbaudījums, pēc kura nokārtošanas studējošais saņem izglītības dokumentu – īsā cikla profesionālās augstākās izglītības un profesionālās kvalifikācijas diplomu, kas apliecina arī iegūto piekto profesionālās kvalifikācijas līmeni. Tas ir noslēdzošais studiju darba posms, kurā notiek prasmju, zināšanu un kompetenču pārbaude, kas atbilst sasniedzamajiem studiju rezultātiem un studiju programmā noteiktajām kvalifikācijas prasībām.

1.2. Valsts pārbaudījums vai Profesionālās kvalifikācijas eksāmens ir:

1.2.1. kvalifikācijas eksāmens;

1.2.2.kvalifikācijas darbs.

* 1. Valsts pārbaudījumu vai Profesionālās kvalifikācijas eksāmenu vērtē Valsts pārbaudījumu komisija (turpmāk Komisija).

1.4. Profesionālās kvalifikācijas eksāmenu ir atļauts kārtot studentiem, kuri ir apguvuši pilnu studiju programmu - saņēmuši galīgo vērtējumu – atzīmi ne mazāku par *4 (gandrīz viduvēji)* vai *ieskaitīts* visos programmas studiju kursos, praksēs un kvalifikācijas praksē.

* 1. Profesionālās kvalifikācijas eksāmens ir nokārtots, iegūstot visās to daļās vērtējumu, kas nav mazāks par *4 (gandrīz viduvēji)*.

1.6. Studējošos, kuri kādā no Profesionālās kvalifikācijas eksāmena daļām saņēmuši vērtējumu mazāk kā 4 *(gandrīz viduvēji),* eksmatrikulē un viņiem izsniedz akadēmisko izziņu par izglītības iestādē apgūto kursa apjomu un kvalitāti. Šiem studējošajiem ir tiesības, atkārtoti kārtot profesionālās kvalifikācijas eksāmenu vai nesekmīgo eksāmena daļu nākamajā valsts pārbaudījuma kārtošanas reizē par saviem līdzekļiem, sedzot pārbaudījumu izdevumus atbilstoši Nolikumam par maksas pakalpojumu sniegšanas kārtību Koledžā.

Atkārtotai profesionālās kvalifikācijas eksāmena kārtošanai pretendenti tiek imatrikulēti - pēc iesnieguma saņemšanas, ko saskaņo Studiju procesa komisija.

1.7.Studentiem, kuri nav pielaisti pie profesionālās kvalifikācijas eksāmena kārtošanas, ir tiesības divu gadu laikā apgūt un/vai sekmīgi nokārtot attiecīgās studiju programmas prasības un saņemt galīgo vērtējumu, sedzot izdevumus atbilstoši Nolikumam par maksas pakalpojumu sniegšanas kārtību Koledžā. Pēc 1.4. apakšpunktā noteikto prasību izpildes studentam ir tiesības kārtot profesionālās kvalifikācijas eksāmenu nākamajā valsts pārbaudījuma kārtošanas reizē par saviem līdzekļiem.

**2. Kvalifikācijas eksāmens**

2.1. Kvalifikācijas eksāmens ir rakstveida teorētisko zināšanu pārbaude.

2.2. Kvalifikācijas eksāmena saturu un norises kārtību katru gadu apstiprina Studiju procesa komisija. Saturu izstrādā studiju programmai atbilstīgās nodaļas vadītājs kopā ar Programmas direktoru, specializāciju vadītājiem un/vai studiju kursu docētājiem.

2.3. Kvalifikācijas eksāmena atzīmi apstiprina Komisija.

**3. Kvalifikācijas darbs**

3.1. Kvalifikācijas darbs studiju programmās “Kultūras un mākslas procesu organizēšana” un “Deja” ietver teorētisko un praktisko daļu. Teorētiskā daļa ir rakstveida pētījums, kas saistīts ar praktisko daļu un atspoguļo izvēlēto nozares kontekstu. Kvalifikācijas darba praktiskā daļa ir:

3.1.1. studiju programmā “Kultūras un mākslas procesu organizēšana“, studējošā patstāvīgi izstrādāts un realizēts kultūras projekts/pasākums/produkts vai studējošā dalība liela mēroga projekta/ pasākuma realizācijā atbilstoši studējošā specializācijai;

3.1.2. studiju programmā “Deja” studējošā patstāvīgi izstrādāts un realizēts horeogrāfiskās jaunrades darbs atbilstoši studējošā izvēlētājai specializācijai.

3.2. Studiju programmā “Bibliotēkzinātne un informācija” Kvalifikācijas darbs ir studējošā patstāvīgi izstrādāts rakstveida pētījums bibliotēku darba vai informācijas pārvaldības jomā.

3.3. Kvalifikācijas darba mērķis irnovērtēt:

3.3.1. studējošā zināšanas kultūras nozarē un spēju analizēt aktuālos procesus, prasmes un kompetences kultūras projektu/pasākuma un/vai produktu izstrādes plānošanā un realizēšanā studējošā izvēlētajā specializācijā studiju programmā “Kultūras un mākslas procesu organizēšana”

3.3.2. studējošā zināšanas kultūras nozarē un spēju analizēt aktuālos procesus studējošā prasmes un kompetences horeogrāfiskās jaunrades darba plānošanā, realizēšanā un izvērtēšanā studenta specializācijā studiju programmā “Deja”;

3.3.3. studējošā zināšanas bibliotēku un informācijas pārvaldības nozarē, spēju analizēt aktuālos procesus, profesionālās iemaņas bibliotēku darba pārvaldībā, prasmes un kompetences strādāt ar informācijas resursiem studiju programmā “Bibliotēkzinātne un informācija”.

3.4.4. studējošā zināšanas un profesionālās sagatavotības līmeni viņa izvēlētajā specializācijā;

3.4.5. studējošā prasmi apzināt un analizēt nepieciešamo informāciju kultūras un mākslas jomā, un izstrādāt tām atbilstošu projektu, pētījumu vai jaunrades darbu;

3.4.6. studējošā zinātniski pētnieciskās kompetences un prasmes, izstrādājot kvalifikācijas darbu visās tā stadijās.

3.5. Prasības kvalifikācijas darba izstrādei un noformēšanai ir noteiktas dokumentā “Metodiskie norādījumi studiju darbu noformēšanai”.

1. **Kvalifikācijas darba vadītāja izvēle, tēmas pieteikums un apstiprināšana**

4.1. Kvalifikācijas darba tēmu izvēlas studējošais, saskaņojot to ar paša izvēlēto darba vadītāju.

4.2. Par kvalifikācijas darba vadītāju var būt Koledžas, citas augstākās izglītības iestādes docētājs vai izņēmuma gadījumā attiecīgās nozares speciālists, kuram ir augstākā izglītība un vismaz piecu gadu pieredze attiecīgajā nozarē.

4.3. Kad tēma ir saskaņota ar darba vadītāju, studējošais līdz noteiktajam datumam iesniedz darba vadītāja parakstītu tēmas pieteikumu atbilstošās programmas nodaļas vadītājam. Pieteikuma veidlapa atrodama Metodiskajos norādījumos studiju darbu noformēšanai.

4.4. Ja studējošais to neizdara līdz noteiktajam datumam, tad tiek izņemts individuālais protokols, kurš jāiesniedz saskaņošanai nākošajā studiju procesa komisijas sēdē..

4.4. Ja kvalifikācijas darba tēma netiek saskaņota studiju procesa komisijā, tad kārtot kvalifikācijas eksāmenu students var tikai nākošajā Kvalifikācijas darba aizstāvēšanā.

**5. Studējošā un kvalifikācijas darba vadītāja tiesības un pienākumi**

5.1. Kvalifikācijas darba vadītāja pienākums ir konsultēt studējošo ar kvalifikācijas darba izstrādi saistītajos jautājumos.

5.2. Studējošajam ir tiesības saņemt papildu konsultācijas Kvalifikācijas darba izstrādei atbilstoši Nolikumam par maksas pakalpojumu sniegšanas kārtību Koledžā, ja Kvalifikācijas darba izstrādei nepieciešamo konsultāciju apjoms pārsniedz 1 kredītpunktam atbilstošo kontaktstundu skaitu.

5.3. Studējošais ar kvalifikācijas darba vadītāju vienojas par individuālu darba un konsultāciju grafiku un konsultāciju veidu (tiekoties klātienē, elektroniski, telefoniski).

5.4. Studējošā pienākums ir nodrošināt vadītājam savlaicīgu iespēju pilnībā iepazīties ar Kvalifikācijas darbu ne vēlāk kā 10 kalendārās dienas pirms noteiktā Kvalifikācijas darba iesniegšanas termiņa, lai saņemtu ieteikumus un norādījumus satura pilnveidošanai.

5.5. Kvalifikācijas darba vadītāja pienākums ir iepazīties ar darbu, savlaicīgi sniegt savus ieteikumus un korekcijas, parakstīt darbu līdz noteiktajam iesniegšanas termiņam.

5.6. Kvalifikācijas darba vadītājs, parakstot Kvalifikācijas darbu, apliecina, ka darbā ir izpildītas vismaz minimālās prasības sekmīga vērtējuma iegūšanai.

**6. Kvalifikācijas darba priekšaizstāvēšana**

6.1. Kvalifikācijas darbu priekšaizstāvēšanas mērķis ir pārliecināties par Kvalifikācijas darba izstrādes gaitu un atbilstību apstiprinātajai Kvalifikācijas darba tēmai.

6.2. Kvalifikācijas darbu priekšaizstāvēšana notiek ne vēlāk kā 3 nedēļas līdz Kvalifikācijas darba iesniegšanai.

6.3. Kvalifikācijas darbu priekšaizstāvēšanas komisijā (turpmāk tekstā – priekšaizstāvēšanas komisija) piedalās studiju programmai atbilstošās nodaļas vadītājs un Specializācijas vadītājs un/ vai Kvalifikācijas darbu vadītāji.

6.4.Lai pārbaudītu studējošā gatavību priekšaizstāvēšanai, atbilstoši kvalifikācijas procesa grafikam tiek noteiktas divas starppārbaudes, kuru rezultātus saskaņo kvalifikācijas darba vadītājs.

6.5. Studējošais līdz priekšaizstāvēšanas noteiktajam datumam iesniedz e-studiju vidē Kvalifikācijas darba noteiktas sadaļas un prezentē Kvalifikācijas darba sagatavošanas gaitu priekšaizstāvēšanas komisijai.

6.6. Priekšaizstāvēšanas komisija izvērtē Kvalifikācijas darba izstrādes gaitu un atbilstību apstiprinātajai darba tēmai, sniedz savus ieteikumus Kvalifikācijas darba pabeigšanai.

6.7. Priekšaizstāvēšanas komisijai ir tiesības noteikt atkārtotu priekšaizstāvēšanu nepilnīgi un nekvalitatīvi izstrādāta melnraksta gadījumā.

6.8. Priekšaizstāvēšanas komisijas novērtējums un ieteikumi darba pilnveidošanai tiek fiksēti Priekšaizstāvēšanas protokola veidlapā.

6.9. Kvalifikācijas darba priekšaizstāvēšanā students kādā no prezentācijas programmām

(*PowerPoint, Prezi* u.c.) prezentē sava kvalifikācijas darba melnrakstu, atbild uz komisijas jautājumiem.

6.10. Kvalifikācijas darba priekšaizstāvēšanas norises kopējais ilgums vienam studentam ir 15 minūtes- līdz 10 minūtēm studenta prezentācijai, 5 minūtēm- komisijas jautājumiem.

6.11. Studējošā dalība priekšaizstāvēšanā norādītajā laikā ir obligāta. Ja students slimības vai pamatoti attaisnotu iemeslu dēļ nevar piedalīties priekšaizstāvēšanā, komisija nosaka citu priekšaizstāvēšanas datumu. Ja studējošais neierodas uz priekšaizstāvēšanu bez attaisnojoša iemesla, studējošais netiek pielaists pie kvalifikācijas darba aizstāvēšanas.

6.12. Ja komisijas novērtējums ir negatīvs, komisija nosaka atkārtotu priekšaizstāvēšanas datumu.

**7. Kvalifikācijas darba izstrāde un iesniegšana**

7.1. Kvalifikācijas darba praktiskā daļa tiek realizēta:

7.1.1. studiju programmā “Kultūras un mākslas procesu organizēšana” 5. semestrī pilna laika studijās vai 6. semestrī nepilna laika studijās;

7.1.2. studiju programmā “Deja” kvalifikācijas darbs 4. semestrī pilna laika studiju studijās:

7.1.3. studiju programmā “Bibliotēkzinātne un informācija” 5. semestrī nepilna laika studijās.

7.2. Kvalifikācijas darba praktiskā daļa var tikt realizēta citā laikā pirms kvalifikācijas eksāmena, par to rakstot iesniegumu Studiju procesa komisijai.

7.3. Kvalifikācijas darbs noteiktajā datumā tiek iesniegts atbilstīgās nodaļas vadītājam:

7.3.1. studiju programmā “Kultūras un mākslas procesu organizēšana” 5. semestra (pilna laika studējošie) vai 6. semestra (nepilna laika studējošie) beigās;

7.3.2. studiju programmā “Laikmetīgā deja’’ 4.semestra beigās (pilna laika studējošie);

7.3.3. studiju programmā ‘’Bibliotēkzinātne un informācija’’ 5. semestra beigās (nepilna laika studējošie).

7.4. Kvalifikācijas darbs ar darba vadītāja parakstu tiek iesniegts vienā eksemplāros, kā arī elektroniskā formātā, augšupielādējot to Koledžas e-studiju vidē, un tiek reģistrēts Studiju daļā.

7.5. Pirms vērtēšanas Kvalifikācijas darbs tiek pārbaudīts Rīgas Tehniskās universitātes plaģiāta kontroles sistēmā CAPS. Konstatējot plaģiātisma pazīmes, tiek veiktas darbības atbilstoši “Norādījumiem gadījumos, kad tiek konstatēti akadēmiskā godīguma pārkāpumi Latvijas Kultūras akadēmijas aģentūras Latvijas Kultūras akadēmijas Latvijas Kultūras koledža’’ studējošo darbos”.

**8. Kvalifikācijas darba vērtēšanas kārtība pirms Kvalifikācijas darba aizstāvēšanas**

8.1. Kvalifikācijas darba vērtēšanas procesu organizē atbilstīgās nodaļas vadītājs.

8.2. Kvalifikācijas darba praktiskā daļas vērtējums tiek noteikts pārrunās pēc praktiskās daļas realizācijas.

8.3. Kvalifikācijas darba vadītājs iesniedz atsauksmi par Kvalifikācijas darbu Nodaļas vadītājam ne vēlāk kā trīs dienas pirms kvalifikācijas darbu aizstāvēšanas norises datuma.

8.4. Kvalifikācijas darba recenzents iesniedz recenziju par Kvalifikācijas darbu Nodaļas vadītājam ne vēlāk kā trīs dienas pirms kvalifikācijas darba aizstāvēšanas noteiktā datuma.

8.5. Studējošais ir tiesīgs vismaz divas dienas pirms kvalifikācijas darbu aizstāvēšanas saņemt darba vadītāja atsauksmi un recenziju.

1. **Kvalifikācijas darba aizstāvēšana**

9.1. Kvalifikācijas darbs klātienē tiek prezentēts un aizstāvēts Komisijai iepriekš noteiktā datumā. Kvalifikācijas darba aizstāvēšana notiek publiski.

9.2.Kvalifikācijas darba aizstāvēšanas prezentācijas laiks vienam studentam ir līdz 10 minūtēm ( iekļaujot atbildes uz recenzenta jautājumiem). Students prezentācijas laikā atbild uz Komisijas locekļu jautājumiem.

9.3. Kvalifikācijas darba vērtēšanas kritēriji:

* Kvalifikācijas darba temata aktualitāte un atbilstība studiju programmai;
* Kvalifikācijas darba satura atbilstība izvirzītajiem mērķiem un uzdevumiem;
* Kvalifikācijas darba autora prasme loģiski un koncentrēti izteikt Kvalifikācijas darba būtību un izvērtēt sasniegtos rezultātus, demonstrējot teorētiskās zināšanas, izvēloties un lietojot profesionālu terminoloģiju;
* Kvalifikācijas darba autora prasme veidot un pamatot spriedumus un secinājumus, akcentēt būtisko un vispārināt;
* Kvalifikācijas darba autora prasme analizēt izmantotos informācijas avotus, salīdzināt dažādus viedokļus, pielietot pētniecības metodes;
* Kvalifikācijas darba atbilstība Kvalifikācijas darba struktūrai un Metodiskajiem norādījumiem studiju darbu noformēšanai.

1. **Kvalifikācijas darba vērtēšana**

10.1. Kvalifikācijas darba galīgais vērtējums veidojas no vidējās atzīmes, ko veido Komisijas locekļu individuālie vērtējumi Kvalifikācijas darba aizstāvēšanas laikā, recenzenta vērtējums un vērtējums par praktiskās daļas realizāciju.

10.2. Komisijas lēmumu par Kvalifikācijas darba gala vērtējumu publicē e-studiju vidē Kvalifikācijas darba aizstāvēšanas dienā.

**11. Atkārtota profesionālās kvalifikācijas eksāmena organizācija**

11.1. Studenti, kuri attaisnojošu iemeslu dēļ nevar ierasties uz kādu no profesionālās kvalifikācijas eksāmena daļām, iesniedz Koledžas direktoram attaisnojošu dokumentu un lūgumu par eksāmena kārtošanu citā laikā. Studiju procesa komisija lemj par atļauju studentam kārtot eksāmenu citā laikā.

11.2. Ja nav iespējams noteikt citu termiņu, studējošajiem ir tiesības atkārtoti kārtot profesionālās kvalifikācijas eksāmenu nākamajā valsts pārbaudījuma kārtošanas reizē.

11.3. Studējošajiem, kuri nav ieradušies uz kādu no profesionālās kvalifikācijas eksāmena daļām bez attaisnojoša iemesla, nav tiesību kārtot atlikušo valsts pārbaudījuma daļu. Šiem studentiem ir tiesības nākamajā profesionālās kvalifikācijas eksāmenu kārtošanas reizē atkārtoti kārtot profesionālās kvalifikācijas eksāmenu par saviem līdzekļiem atbilstoši Nolikumam par maksas pakalpojumu sniegšanas kārtību.

**12.Valsts pārbaudījumu komisija**

12.1. Komisijas sastāvā ir komisijas priekšsēdētājs un vismaz četri komisijas locekļi (t.sk. sekretārs). Divikomisijas locekļi ir nozares profesionālo organizāciju vai darba devēju

pārstāvji. Komisijas sastāvā ir studiju programmai atbilstīgās Nodaļas vadītājs un Specializācijas vadītājs.

12.2. Komisijas priekšsēdētājs ir persona ar doktora vai maģistra grādu, vai ar augstāko izglītību bez zinātniskā grāda, ja tai ir studiju programmas specifikai atbilstošs piecu gadu praktiskā darba stāžs. Komisijas sekretāram ir balsstiesības. Komisijas sastāvu apstiprina katram kvalifikācijas eksāmenam katrā studiju programmā. Nepieciešamības gadījumā vienā studiju programmā (ja ir vairākas specializācijas) varveidot vairākas komisijas.

12.3. Komisijas sastāvu apstiprina Studiju procesu komisija

**13. Apelācija**

13.1. Komisijas pieņemtie lēmumi par vērtējumu Kvalifikācijas eksāmenā un kvalifikācijas darba aizstāvēšanas gala vērtējums apelācijai netiek pakļauti.

13.2. Apelāciju par Kvalifikācijas pārbaudījumu procedūras pārkāpumiem studējošais var iesniegt Koledžas direktoram ne vēlāk kā 2 darba dienas pēc darba aizstāvēšanas.

13.3. Pēc apelācijas saņemšanas Direktors ar rīkojumu izveido komisiju un uzdod tai trīs dienu laikā apelāciju izskatīt. Nepieciešamības gadījumā komisija var pieaicināt ekspertus, kuri dod rakstisku slēdzienu.

13.4. Komisija par savu lēmumu informē apelācijas iesniedzēju ne vēlāk kā divu dienu laikā pēc tā pieņemšanas.

13.5. Apelācijas komisijas lēmums ir galīgs.

14. Iepriekšējais normatīvais dokuments "Latvijas Kultūras akadēmijas aģentūras Latvijas Kultūras akadēmijas Latvijas Kultūras koledžas profesionālās kvalifikācijas eksāmena nolikums", kurš saskaņots ar LKA rektora rīkojumu Nr.1.5/16 2024.gada 21.martā, zaudē spēku.